
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 826 

19 Οκτωβρίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 10 στρεμ. στη θέση 
«Πάλιρος» Κοινότητας Λόγιας Νομού Λακωνίας, τ. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση Γενικού Πολεοδσμικού Σχεδίου του οικισμού 
Καλοχωρίου της Κοινότητας Καλοχωρίου {Ν. Θεσ¬ 
σαλονίκης)... 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1389 (1) 

Κήρυξη αναδασωτέας έκτασης 10 στρεμ. στη θέση «Πάλι¬ 
ρος» Κοινότητας Λόγιας Νομού Λακωνίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 3200/55 «Περί διοικητικής απο¬ 
κέντρωσης» όπως αυτές τροποποιήθηκαν μεταγενέστερα 
με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν.Δ. 998/1979 «Περί προστασίας 
των Δασών κ.λπ.» και ειδικότερα: 

α. Του άρθρου 41 παρ. 1 


β. Του άρθρου 38 παρ. 1. 

4. Τις διατάξεις της παρ. 6 άρθρ. 4 Ν. 2240/94 σε συν¬ 
δυασμό με τις διατάξεις της παρ. 2 άρθρ. 39 και παρ. 7 
άρθρ. 6 του Ν. 2218/94. 

. 5. Τις διαταγές του Υπουργείου Γεωργίας: 

. α) 160417/1180/8.7.1980, και 
β) 182447/3049/24.9.1980. 

8. Την 1669/18.9.95 πρόταση του Δασαρχείου Γυθείου 
με τη ν οποία προτείνεται η κήρυξη της έκτασης ως αναδα¬ 
σωτέας, αποφασίζουμε: 

Κηρύσσουμε αναδασωτέα, με σκοπό την αποκατά¬ 
σταση με φυσική αναγέννηση της προϋπάρχουσας δασι¬ 
κής βλάστησης (αφάνα-ρείκη) που καταστράφηκε από 
πυρκαγιά στις 22.7.95 την κατηγορία της παραγράφου 2 
του άρθρου 3 του Ν. 998/79 δημόσια δασική έκταση εμ- 
βαδού δέκα (10) στρεμμάτων που βρίσκεται στη θέση 
«Πάλιρος» Κοινότητας Λόγιας και προσδιορίζεται στο από 
14.9.95 απόσπασμα χάρτη κλ. 1:50.000 (ΦΧ «ΓΕΡΟ ΛΙ- 
ΜΗΝ» Γ.Υ.Σ. 1977) και έχει όρια: 

Βόρεια: Δημόσια δασική έκταση. 

Νότια: Κομμένοι αγροί και Δ.Δ.Ε. 

Ανατολικά: Κομμένοι αγροί και 
Δυτικά: Δημόσια δασική έκταση, 
όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 29 Σεπτεμβρίου 1995 

Ο Περιφερειακός Διευθυντής 
ΙΩΑΝΝΗΣ Κ. ΓΕΡΑΚΙΤΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 73072/4637 (2) 

Έγκριση Γενικού Πολεοδομικού Σχεδίου του οικισμού Κα- 

λοχωρίου της Κοινότητας Καλοχωρίου (Ν. θεσσαλονί- 

κης). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΛΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέ¬ 
κταση πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικό Όργανα» (Α' 137) που αυτό 
προστέθηκε με το άρθρο 27 του Ν. 2081/1992 (Α' 154). 

3. Τις διατάξεις του άρθρου 3 του Ν. 1561/1985 «Ρυθ¬ 
μιστικό σχέδιο και πρόγραμμα προστασίας περιβάλλοντος 
της ευρύτερης περιοχής Θεσσαλονίκης και άλλες διατά¬ 
ξεις» (Α’ 148). 

4. Τις διατάξεις της πάραγρ. 1 του Ν. 1849/1989 «Επέ¬ 
κταση και συμπλήρωση των στεγαστικών προγραμμάτων 
του Οργανισμού Εργατικής Κατοικίας και άλλες διατάξεις» 
(Α' 113). 

5. Τις διατάξεις του άρθρου 41 ουΝ. 1975/1991 «Είσο- 
δος-έξοδος, παραμονή, εργασία, απέλαση αλλοδαπών, 
διαδικασία αναγνώρισης αλλοδαπών προσφύγων και άλ¬ 
λες διατάξεις» (Α’ 184). 

6. Την υπ’ αριθ. 56317/2474/14.8.86 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων «Κίνηση της διαδικασίας σύνταξης του Γ ενικού Πολε- 
οδομικοϋ Σχεδίου της Κοινότητας ΚαλοχωρΙου του Νομού 
Θεσσαλονίκης» (Δ' 972). 

7. Το άρθρο 4 της υπ' αριθ. 75724/1151 /30.12.83 κοι¬ 
νής απόφασης των Υπουργών Προεδρίας της Κυβέρνησης 
και Χωροταξίας, Οικισμού και Περιβάλλοντος (Β' 767). 

8. Τις διατάξεις της παρ. Β του άρθρου 1 του Π. Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

9. Τα υπ’ αριθ. 4598/11.9.87, 1027/11.3.87, 1337/ 
1.4.87, 2636/30.6.87, έγγραφα της Δ/νσης Οικισμού 
θεσ/νίκης. 

10. Τις υπ. αριθ. 4/1987 και 16/1988 αποφάσεις του 
Κοινοτικού Συμβουλίου ΚαλοχωρΙου. 

ΙΙ.Τουπ’αριθ. 4647/25.2.88 έγγραφο της Υπηρε σίας 
Περιφερειακής Ανάπτυξης Κεντρικής Μακεδονίας 
Υπουργείου Εθνικής Οικονομίας. 

12. Το υπ’ αριθ. Φ. 13.4/13667/Π.Ε./10.3.88 έγγραφο 
της Δ/νσης Βιομηχανίας Νομαρχίας Θεσσαλονίκης. 

13. Το υπ’ αριθ. 23256/8.1.88 έγγραφο της 1ης ΔΕΚΕ 
θεσ/νίκης (τέως 3ης ΠΥΔΕ) Περιφέρειας Κεντρικής Μα¬ 
κεδονίας. 

14. Το υπ’ αριθ. Τ.Υ. 8365/7.12.87 έγγραφο της Δ/ 
νσης Τεχν. Υπηρεσιών Νομαρχίας θεσ/νίκης. 

15. Το υπ' αριθ. 513056/6.4.88 έγγραφο της Δ/νσης 
Οργαν. Μελετ. και Προγ/μου του ΟΣΕ. 

16. Το υπ’ αριθ. 759/Π.Ε./17.3.88 έγγραφο του Οργα¬ 
νισμού Ρυθμιστικού Σχεδίου και Προστασίας Περιβάλλο¬ 
ντος θεσ/νίκης. 


17. Το γεγονός άτι οι υπόλοιποι φορείς δεν απήντησαν 
μέχρι σήμερα. 

18. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού και του οικείου Ο.Τ.Α. 

19. Την υπ' αριθ. 1634/22.11.88 γνωμοδότηση του 
Συμβουλίου Χωροταξίας Οικισμού και Περιβάλλοντος Ν. 
Θεσσαλονίκης. 

20. Την υπ’ αριθ. 382/10.2.89 απόφαση Νομάρχη Θεσ¬ 
σαλονίκης, αποφασίζουμε: 

1. Εγκρίνεται το Γενικό Πολεοδομικό Σχέδιο του οικι¬ 
σμού ΚαλοχωρΙου της Κοινότητας Καλοχωρίου Ν. Θεσσα¬ 
λονίκης, όπως τα όρια του προσδιορίζονται με κόκκινη 
γραμμή στους χάρτες Π.1.5 καιΠ.1.3σε κλίμακα 1:5.000 
κυρίως το ως άνω σχέδιο περιλαμβάνει: 

Α. Την πολεοδομική οργάνωση του Οικισμού Καλοχω- 
ρίου της κοινότητας Καλοχωρίου (Ν. θεσ/νίκης) για προ¬ 
γραμματισμό πληθυσμιακό μέγεθος της τάξης των 8.500 
κατοίκων περίπου (πληθυσμός έτος 1990) όπως φαίνεται 
στους χάρτες Π. 1.5 και Π. 1.3 σε κλίμακα 1:5.000 με: 

α) Την επέκταση του σχεδίου σε εκτάσεις πυκνοδομη- 
μένες αραιοδομημένες αδόμητες και την δημιουργία δύο 
(2) πολοεδομικών ενοτήτων με μέσο συντελεστή δόμησης 
και μέση πυκνότητα όπως φαίνεται στον χάρτη Π.1.5 σε 
κλίμακα 1:5.000 ως εξής: 

Πολεοδομική ενότητα Μέσος Δ,Σ. Πυκνότητα 
Π.Ε. 1 0,7 49,57 κατ/Ηα 

Π.Ε. 2 0,7 49,57 κατ/Ηα 

β) Τον προσδιορισμό των χρήσεων γης του οικισμού 
όπως φαίνεται στον χάρτη Π.1.3 σε κλίμακα 1:5000 και ει¬ 
δικότερα. 

- Τον καθορισμό περιοχών με χρήση αμιγούς και γενι¬ 
κής κατοικίας όπως προσδιορίζονται στα άρθρα 2 και 3 
αντίστοιχα του από 23.2.87 Π. Δ/τος (Δ' 186). 

- Τον καθορισμό περιοχών με χρήση κεντρικών λειτουρ¬ 
γιών όπως προσδιορίζονται στο άρθρο 4 του από 23.2.87 
Π. Δ/τος (Δ’ 166 εξαιρουμένων των περιπτώσεων 14 και 
19 ήτοι): 

- Των επαγγελματικών εργαστηρίων χαμηλής όχλησης. 

- Των εγκαταστάσεων μέσων μαζικών μεταφορών. 

- Την χωροθέτηση τριών παιδικών σταθμών. 

- Την χωροθέτηση περιφερειακού ιατρείου. 

- Την χωροθέτηση, σ) στην 1η ενότητα δύο νηπιαγω¬ 
γείων, ενός δημοτικού και ενός γυμνασίου και β) στην 2η 
ενότητα ενός νηπιαγωγείου και ενός δημοτικού. 

- Την χωροθέτηση πνευματικού κέντρου. 

- Την χωροθέτηση αθλητισμού πυρήνα Α' στα βόρεια 
της δυτικής επέκτασης και αθλητικών εγκαταστάσεων 
στην επέκταση βόρεια του οικισμού. 

- Την χωροθέτηση σταθμού φορτηγών αυτοκινήτων και 
γεωργικών μηχανημάτων. 

γ) Την γενική εκτίμηση της χωρητικότητας των πολεο¬ 
δομικών ενοτήτων σε κατοίκους και των αναγκών σε γη για 
κοινωνική υποδομή σε επίπεδο πόλης όπως φαίνονται 
στους πίνακες Α. 11.6 και Α. 11,2.1 α. 

δ) Τον καθορισμό ζωνών οικονομικών και θεσμικών κι¬ 
νήτρων όπως φαίνονται στον χάρτη Π.1.5 σε κλίμακα 
1:5.000. 

- Ζώνη Κανονιστικών όρων δόμησης (Ζ.Κ.Ο.). 

Β. Τον καθορισμό ζωνών προστασίας (ευρύτερη πε¬ 
ριοχή) όπως φαίνονται στον χάρτη Π. 1.4 σε κλίμακα 
1:25.000 και ειδικότερα: 

- Ζώνη γεωργικής γης υψηλής παραγωγικότητας δυτικά 
του Γ αλλικού ποταμού, μεταξύ της εθνικής οδού Αθηνών- 
θεα/νίκης και των βορείων κοινοτικών ορίων, νότια της 
εθνικής οδού ανατολικά του Γ αλλικού ποταμού. 

- Γεωργική γη δυτικά και βόρεια του οικισμού. 

- Προστασία της κοίτης του Γ αλλικού ποταμού, αναδά¬ 
σωση και οργάνωση περιοχών αναψυχής. 

- Ζώνη ειδικής ρύθμισης για την μετεγκατάσταση των 
πετρελαιοδεξαμενών και συναφών εγκαταστάσεων. 

- Προστασία της λιμνοθάλασσας που περιβάλλει ΝΑ τον 
οικισμό και δημιουργία περιαστικού πρασίνου. 

- Ζώνη πρασίνου στο όριο του οικισμού κατά μήκος της 
βιομηχανικής περιοχής. 

- Απομάκρυνση του νεκροταφείου και των κτηνοτροφι- 
κών εγκαταστάσεων εκτός των ορίων του οικισμού. 

- Απομάκρυνση του χώρου απορριμάτων και μεταφορά 
του στην κοινή θέση των οικισμών της ΕΠΘ. 

Γ. Την χωρσθέτηση αναπτυξιακών ζωνών και ειδικών 
χρήσεων (ευρύτερη περιοχή) όπως φαίνονται στον χάρτη 
Π.12 σε κλίμακα 1:10.000. 

- Χωροθέτηση Βιομηχανικού Πάρκου με επιτρεπόμε¬ 
νες χρήσεις όπως προσδιορίζονται στο άρθρο 6 του από 
23.2.87 Π. Δ/τος (ΔΊ66). 

- Χωροθέτηση αθλητικού και ιπποδρομικού κέντρου νό¬ 
τια του οικισμού. 

- Χωροθέτηση ζώνης χώρου εκθέσεων νότια του οικι¬ 
σμού. 

- Χωροθέτηση ζώνης πλάτους 400 μ. κατά μήκος της 
σιδηροδρομικής γραμμής για την εγκατάσταση του νέου 
σιδηροδρομικού σταθμού θεσ/νίκης. 

Δ. Τις προτάσεις για τα απαραίτητα έργα και μελέτες δι¬ 
κτύων δομής και ειδικότερα: 

α) Οδικό δίκτυο (χάρτης Π.1.3) 

- Δημιουργία νέας αρτηρίας (περιφερειακή) Βόρεια για 
την εξυπηρέτηση του ΒΙΠΑ. 

- Δημιουργία νέας αρτηρίας για την σύνδεση της παρα¬ 
πάνω αρτηρίας με τους χώρους της ΔΕΘ-Αθλητικών εγκα¬ 
ταστάσεων - ιπποδρομιακού. 

- Δημιουργία νέας συλλεκτήριας που περιβάλλει τον οι¬ 
κισμό από ΝΑ, και Δ. 

- Οργάνωση του τοπικού οδικού δικτύου. 

- Κατασκευή έξι οργανωμένων χώρων στάθμευσης. 

- Δημιουργία δικτύων πεζοδρόμων στο εσωτερικό του 
οικισμού. 

β) Ύδρευση (χάρτες Π.11.1 και Π.ΙΙ.2). 

- Ολοκλήρωση της μελέτης υδροδότησης και επέκτα¬ 
σης του δικτύου σωληνώσεων. 

γ) Αποχέτευση ομβρίων-ακαθάρτων. 

- Κατασκευή του δικτύου συλλογής όμβριων 


- Κατασκευή του δικτύου συλλογής ακαθάρτων με την 
ένταξη στον Κεντρικό Αποχετευτικό Αγωγό της πόλης της 
θεσ/νίκης. 

δ) Τηλεπικοινωνιακό-ενεργειακό σύστημα (χάρτες 
Π.ΙΙ.1 και Π.ΙΙ.2). 

- Υπογείωση δικτύου τηλεπικοινωνιών και ενεργειακού 
δικτύου. 

- Ολοκλήρωση δικτύων τηλεπικοινωνιών και ΔΕΗ. 

ε) Ασφάλεια Πυροπροστασία. 

- Δημιουργία ενός δικτύου υδροστομίων για την τροφο¬ 
δοσία των πυροσβεστικών οχημάτων. 

- Καθορισμός και διαμόρφωση χώρων συγκέντρωσης 
πληθυσμού σε περίπτωση έκτακτης ανάγκης. 

- Καθορισμός ζωνών απομόνωσης οικισμού - ΒΙΠΑ σε 
περίπτωση πυρκαγιάς. 

Ε. Τα απαραίτητα έργα που απαιτούνται για την ολοκλή¬ 
ρωση του Γενικού Πολεοδομικοϋ Σχεδίου, όπως φαίνεται 
στον Πίνακα Έργων (Π-4.1.). 

2. Συνοπτικά αντίτυπα των παραπάνω έξι (6) χαρτών και 
τριών (3) πινάκων που θεωρήθηκαν από τον Προϊστάμενο 
της Δ/νσης Τοπογραφικών Εφαρμογών με την 73072/ 
1995 πράξη του δημοσιεύονται στην Εφημερίδα της Κυ- 
βερνήσεως με την παρούσα απόφαση. 

3. Μέσα στην περιοχή του Γενικού Πολεοδομικοϋ Σχε¬ 
δίου και ειδικότερα στις εκτός σχεδίου περιοχές που περι¬ 
λαμβάνονται σε αυτό, οικοδομικές - άδειες που έχουν εκ- 
δοθεί με τις προγενέστερες ισχύουσες διατάξεις ή έχει 
υποβληθεί ο πλήρης φάκελλος με τα απαραίτητα για την 
έκδοση της οικοδομικής αδείας στειχεία μέχρι την ημερο¬ 
μηνία δημοσίευσης της παρούσας, εκτελούνται όπως εκ- 
δόθηκαν ή εκδίδονται βάσει των υποβληθέντων στοι¬ 
χείων, σε συνδυασμό, με τις διατάξεις του Ν. 1577/1985 
«Γενικό Οικοδομικός Κανονισμός» (Α' 210). 

4. Μέσα στις περιοχές αμιγούς και γενικής κατοικίας 
διατηρούνται υφιστάμενες σήμερα δραστηριότητες μη 
προβλεπόμενες στα άρθρα 2 και 3 του από 23.2.87 Π. Δ/ 
τος (Δ' 166) μέχρι την έκδοση ειδικής για τον σκοπό αυτό 
ρύθμισης. 

5. Η ισχύς της παρούσας απόφασης αρχίζει από τις 
9.10.1989 ημέρα δημοσίευσης της 66502/4037/4.10.89 
απόφασης του Υπουργού Περιβάλλοντος, Χωροταξίας και 
Δημοσίων Έργων (Δ’ 645). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Ιουλίου 1995 

Ο ΥΠΟΥΡΓΟΣ 

ΚΟΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΥΠ.ΠΕ.ΧΏ., 

Βιευβυνοη αικιαμαυ θεασϊ 


ΥΠΟΜΝΗΜΑ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΕ ΤΗΕ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 




ΥΠ.ΠΕ.ΧΏ.Δ.Ε. 

Ειευθυναη αικιαμαυ Βεαααλανκης 

